UPRAVNI ODJEL ZA GOSPODARSTVO,

RAZVOJ GRADA I FONDOVE EU

Povjerenstvo za provedbu natječaja

KLASA: 112-01/24-02/27

URBROJ: 2133-1-03-01/06-23-4

Karlovac, 06. svibnja 2024.

**UPUTE I OBAVIJESTI KANDIDATIMA**

**I. OBJAVA NATJEČAJA**

Službenica ovlaštena za privremeno obavljanje poslova pročelnice raspisala je javni natječaj za prijam u službu u Grad Karlovac, Upravni odjel za gospodarstvo, razvoj grada i fondove EU, na radno mjesto: **referent za informatičke poslove** (1 izvršitelj – m/ž) na neodređeno vrijeme uz obvezni probni rad od 3 mjeseca

Natječaj je objavljen u „Narodnim novinama“ od 08. svibnja 2024.godine i na službenoj web-stranici Grada Karlovca [www.karlovac.hr](http://www.karlovac.hr) istog dana.

**II. OPIS POSLOVA RADNOG MJESTA**

|  |
| --- |
| brine o funkcioniranju informatičkog sustava i pripadnih sklopova (računala, računalne mreže, programska rješenja) |
| pruža stručnu pomoć korisnicima informatičkih resursa |
| prati zakone i druge propise |
| oblikuje i upravlja djelovanjem informacijskih usluga |
| upravlja sustavima elektroničke pošte i razmjene elektroničkih (digitalnih) dokumenata |
| radi na planiranju i provođenju projekata |
| obavlja i druge poslove po nalogu pročelnika i voditelja Odsjeka |

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 2,25 i osnovice za izračun plaće u iznosu od 496,00 EUR uvećan za 0,5% za svaku navršenu godinu radnog staža.

**IV. PROVJERA ZNANJA I SPOSOBNOSTI**

Provjera znanja vršit će se iz sljedećih upravnih područja:

1. Opći dio:
   1. Poznavanje osnova ustavnog ustrojstva Republike Hrvatske
   2. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
   3. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave
2. Posebni dio:

2. 1. Poznavanje propisa iz područja informatike

**Pravni izvori za pripremanje kandidata za provjeru znanja:**

1. Opći dio:
   1. Ustav Republike Hrvatske („Narodne novine“, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
   2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)
   3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19)
2. Posebni dio:

Microsoft Active Directory Domain Services:

<https://learn.microsoft.com/en-us/training/paths/active-directory-domain-services/>

Hyper-V i razumijevanje osnovnih koncepata virtualizacije: <https://learn.microsoft.com/en-us/shows/windows-server-administration-fundamentals/01>

Računalne mreže: <https://sysportal.carnet.hr/node/443>

Osnove Cyber sigurnosti:   <https://www.cert.hr/wp-content/uploads/2023/06/Sigurnosni-rizici-pohrane-lozinki-u-preglednike.pdf>

Office:  <https://www.srce.unizg.hr/sites/default/files/edu/Osnove%20uporabe%20racunala%20i%20interneta/E430_polaznik_20230916_0.pdf>

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu natječaja, koje obavlja sljedeće poslove:**
* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na oglas. Protiv obavijesti osoba nema pravo podnošenja pravnog lijeka.
* **Provjera znanja i sposobnosti kandidata**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na oglas i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Grada Karlovca [www.karlovac.hr](http://www.karlovac.hr) i na oglasnoj ploči u prizemlju zgrade Grada Karlovca, Banjavčićeva 9, najmanje 5 (pet) dana prije održavanja provjere.

* Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

ZA POVJERENSTVO 

